
     Dražičkih boraca 64

     51218 Dražice
  Općinski načelnik Općine Jelenje
KLASA: 400-03-18-/1
URBROJ: 2170/04-02-18-1

Dražice, 08. siječnja 2018.
Na temelju članka 33. Statuta Općine Jelenje (Službene novine PGŽ broj 33/09, 13/13, 6/16 i 17/17) a u svezi s člankom 3. i 7. Zakona o fiskalnoj odgovornosti („Narodne novine“ broj 139/10 i 19/14) i člankom 2. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj: 78/11, 106/12, 130/13, 19/15 i 119/15),  općinski načelnik Općine Jelenje donio je dana 08. siječnja 2018.   

P R O C E D U R U 
naručivanja roba i usluga od izvoditelja-koncesionara za održavanje javne rasvjete, nerazvrstanih cesta, javnih i zelenih površina i groblja
Članak 1.

Procedurom naručivanja roba i usluga od izvoditelja-koncesionara za održavanje javne rasvjete, nerazvrstanih cesta, javnih i zelenih površina i groblja (u daljnjem tekstu: Procedura) propisuje se procedura naručivanja roba, radova i usluga, kao i sve druge ugovorne obveze koje su potrebne za redovito održavanje javne rasvjete, nerazvrstanih cesta, javnih i zelenih površina i groblja na području općine Jelenje, osim ako posebnim propisima ili Statutom Općine Jelenje nije uređeno drugačije.
Izrazi navedeni u ovoj Proceduri neutralni su i odnose se na osobe oba spola.

Članak 2. 

Općina Jelenje ima sklopljen:

1. Ugovor o održavanju javne rasvjete na području općine Jelenje od 01. prosinca 2016. god. s izvoditeljem ENIGMA E.I. Kostrena,
2. Ugovor  o povjeravanju poslova održavanja nerazvrstanih cesta na području općine Jelenje od 15. rujna 2017. god. s izvoditeljem CESTE -RIJEKA d.o.o. Kukuljanovo,

3. Ugovor/nalog o održavanju javnih površina na području općine Jelenje s izvoditeljem  Komunalno društvo Jelen d.o.o. Dražice,
4. Ugovor/nalog o održavanju zelenih površina na području općine Jelenje s izvoditeljem  Komunalno društvo Jelen d.o.o. Dražice,
5. Ugovor/nalog o održavanju groblja s izvoditeljem  Komunalno društvo Jelen d.o.o. Dražice,
6. Ugovor o održavanju nerazvrstanih cesta u zimskim uvjetima s DVD Ivan Zoretić Španac Jelenje.
Članak 3.
Procedurom  se utvrđuje: 
1. način i pokretanje postupka nabave roba i usluga, 
2. naručivanje, 
3. način i postupci kontrole je li nabava u skladu s narudžbom, 
4. način obavljanja kontrole izvršenih radova i usluga,  
5. dodatne kontrole, te 
6. donošenje odluke o pokretanju ili obustavi postupka nabave.   

Članak 4.

Potrebu za pokretanje postupka za održavanje javne rasvjete, nerazvrstanih cesta, javnih/zelenih površina i groblja mogu iskazati i predložiti predstavnici koncesionara, svi mještani kao i službenici i namještenici Općine, osim ako Ugovorom nije određeno drugačije.
I. Redovito održavanje
Članak 5.

II. Stvaranje obveza između Općine i koncesionara provodi se po sljedećoj proceduri:

	R
 br.
	AKTIVNOST
	NADLEŽNOST
	DOKUMENT
	ROK

	1. 
	Sastavljanje prijedloga plana održavanja
	Prijedlog koncesionara 


	Interni obrazac   prijedloga s opisom (fotografijom) potrebnih radova i robe  usluga/radova s troškovnikom za predložene radove i usluge.

	do 10. u mjesecu za tekući mjesec

	2.
	Provjera je li prijedlog u skladu s donesenom Odlukom
	JUO/Odsjek za komunalne poslove, (pročelnik ili osoba koju on ovlasti). 


	Ako DA-prijedlog za odobrenje pokretanja postupka 
Ako NE- negativan odgovor na prijedlog za pokretanje postupak


	Najviše 7 dana od zaprimanja    

  prijedloga

	
	Odluka
	Općinski načelnik ili osoba koju on ovlasti


	narudžbenica
	Najviše 10 dana od 

	3.
	Izdavanje narudžbenice 
	Načelnik  ili osoba koju on ovlasti). 
	Interni obrazac   prijedloga s opisom naručenih radova i 
robe (opreme) usluga/radova s okvirnom cijenom
	Najviše 5 dana od zaprimanja  odobrenja

	4.
	Priprema  robe/ usluga/radova
	koncesionar
	Ako da-tehnička dokumentacija i jamstveni listovi 
	U roku od 8 dana od dana dobivanja narudžbenice

	5.
	Izvršenje radova 
	koncesionar
	Popunjeni radni nalog

Fotografija radova i usluga
	Do kraja mjeseca za tekući mjesec



	6. 
	Kontrola izvršenih radova
	JUO/Komunalni odsjek / ovlašteni vanjski suradnik
	Provjera na licu mjesta

Provjera dokumentacije
	U roku od 5 radnih dana od dana primopredaje izvršenih radova


II. Izvanredno održavanje
Članak 6.
Ukoliko postupak nabave roba, radova i usluga ne podliježe postupku nabave, odnosno nisu ispunjene pretpostavke za redovito održavanje tada se stvaranje obveza provodi po sljedećoj proceduri.

	Red.br.
	Dijagram tijeka
	Opis aktivnosti
	Rok
	Popratni dokument

	1.
	Iniciranje nabave robe/korištenja usluga/radova


	· 
	Tijekom godine
	prijava

	2.
	Provjera da li je prijedlog u skladu s proračunom
	· 
	3 dana od dana zaprimanja prijedloga
	Ponuda ili nacrt ugovora


	3.
	Sklapanje ugovora/narudžbe
	· 
	ne duže od 15 radnih dana od dana financijskog odobrenja
	Narudžbenica ili ugovor


Članak 7.

Narudžbenica je utvrđena kao obrazac, a svaka pojedina koja se izdaje  označena je brojem  koji počinje od broja 1,  uz navođenje kalendarske  godine.
Narudžbenicu odobrava i potpisuje općinski načelnik.

Članak 8.
Nabava roba i usluga do 1.000,00 kuna s PDV-om moguća je bez narudžbenice,  ako se radi o hitnoj i neodložnoj intervenciji, odnosno radovima i uslugama koji se nisu mogle predvidjeti Planom održavanja  (šteta od bure, obilnih padalina i sl). 
Članak 9.
Ova Procedura stupa na snagu osam dana od dana donošenja.

Ova Procedura objavit će se i na web stranici Općine Jelenje www.jelenje.hr .

